CELEX: C2007/129/17
Language: lt
Date: 2007-06-09 00:00:00
Title: Byla C-189/07 2007 m. balandžio 3 d. pareikštas ieškinys byloje Europos Bendrijų Komisija prieš Ispanijos Karalystę

9.6.2007   
            
            
               LT
            
            
               Europos Sąjungos oficialusis leidinys
            
            
               C 129/10
            
         2007 m. balandžio 3 d. pareikštas ieškinys byloje Europos Bendrijų Komisija prieš Ispanijos Karalystę
   
   (Byla C-189/07)
   (2007/C 129/17)
   Proceso kalba: ispanų
   Šalys
   
      Ieškovė: Europos Bendrijų Komisija, atstovaujama P. Oliver ir F. Jimeno Fernández
   
      Atsakovė: Ispanijos Karalystė
   Ieškovės reikalavimai
   
               —
            
            
               Pripažinti, kad:
               savo teritorijoje ir savo suverenitetui bei jurisdikcijai priklausančiuose vandenyse nevykdžiusi tinkamos žuvininkystės, įskaitant rūšių, kurioms taikomos Reglamentų (EB) Nr. 850/98 (1) ir 2406/96 (2) nuostatos dėl reikalaujamo verslinio dydžio, iškrovimo ir pardavimo kontrolės, patikrinimų ir priežiūros, ir
               nepakankamai rūpestingai užtikrindama, kad prieš asmenis, atsakingus už Bendrijos teisės aktų pažeidimus, būtų imamasi atitinkamų priemonių, įskaitant administracinius veiksmus ar baudžiamąsias procedūras bei atgrasančių sankcijų taikymą šiems atsakingiems asmenims,
               Ispanijos Karalystė neįvykdė įsipareigojimų pagal Reglamento (EEB) Nr. 2847/93 (3) 2 straipsnio 1 dalį ir 31 straipsnio 1 ir 2 dalis.
            
         
               —
            
            
               Priteisti iš Ispanijos Karalystės bylinėjimosi išlaidas.
            
         Ieškinio pagrindai ir pagrindiniai argumentai
   Taikomi teisės aktai iš valstybių narių reikalauja:
   
               —
            
            
               įgyvendinti veiksmingą rūšių, kurioms taikomos nuostatos dėl reikalaujamo verslinio dydžio, iškrovimo ir prekybos kontrolės, patikrinimų ir priežiūros sistemą;
            
         
               —
            
            
               asmenims, atsakingiems už Bendrijos teisės pažeidimus, taikyti atgrasančias sankcijas;
            
         
               —
            
            
               veiksmingai įgyvendinti šiems kaltininkams paskirtas sankcijas tam, kad būtų išvengta nepagrįsto praturtėjimo iš neteisėtos veiklos.
            
         Šiuo atveju buvo tinkamai konstatuota, kad Ispanijos Karalystė neįvykdė įsipareigojimų pagal Bendrijos teisės aktus žuvininkystės kontrolės ir sankcijų už pažeidimus nustatymo srityje. Šį pažeidimą patvirtina ne tik Bendrijos inspektorių išvados, bet ir atsakovės pripažinimas.
   
      (1)  1998 m. kovo 30 d. Tarybos reglamentas (EB) 850/98 dėl žuvininkystės išteklių apsaugos, taikant technines priemones jūrų gyvūnų jaunikliams apsaugoti (OL L 125, p. 1).
   
      (2)  1996 m. lapkričio 26 d. Tarybos reglamentas (EB) 2406/96, nustatantis bendras pardavimo normas tam tikriems žuvininkystės produktams (OL L 334, p. 1).
   
      (3)  1993 m. spalio 12 d. Tarybos reglamentas (EB) Nr. 2847/93, nustatantis bendros žuvininkystės politikos kontrolės sistemą (OL L 261, p. 1).